CELEX: 22004D0102
Language: et
Date: 2004-07-09 00:00:00
Title: EMP ühiskomitee otsus Nr 102/2004, 9. juuli 2004, millega muudetakse EMP lepingu VI lisa (Sotsiaalkindlustus)

23.12.2004   
            
            
               ET
            
            
               Euroopa Liidu Teataja
            
            
               L 376/29
            
         
      EMP ÜHISKOMITEE OTSUS
   
   Nr 102/2004,
   9. juuli 2004,
   millega muudetakse EMP lepingu VI lisa (Sotsiaalkindlustus)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu VI lisa on muudetud lepinguga Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi osalemise kohta Euroopa Majanduspiirkonnas, (1) millele kirjutati alla 14. oktoobril 2003 Luxembourgis.
            
         
               (2)
            
            
               Lepingusse tuleb inkorporeerida 18. juuni 2003. aasta otsus nr 189, mille eesmärk on kehtestada Euroopa ravikindlustuskaart, mis asendaks nõukogu määruste (EMÜ) nr 1408/71 ja (EMÜ) nr 574/72 kohaldamiseks vajalikud vormid seoses tervishoiuteenuste kasutamisega ajutisel viibimisel muus liikmesriigis kui pädev riik või elukohariik. (2)
               
            
         
               (3)
            
            
               Lepingusse tuleb inkorporeerida 18. juuni 2003. aasta otsus nr 190, mis käsitleb Euroopa ravikindlustuskaardi tehnilisi näitajaid. (3)
               
            
         
               (4)
            
            
               Lepingusse tuleb inkorporeerida 18. juuni 2003. aasta otsus nr 191, mis käsitleb vormide E 111 ja E 111B asendamist Euroopa ravikindlustuskaardiga, (4)
               
            
         ON VASTU VÕTNUD KÄESOLEVA OTSUSE:
   Artikkel 1
   Lepingu VI lisa punkti 3.64 (otsus nr 188) järele lisatakse järgmised punktid:
   
      
                  “3.65.
               
               
                  
                     32003 D 0751: otsus nr 189, 18. juuni 2003, mille eesmärk on kehtestada Euroopa ravikindlustuskaart, mis asendaks nõukogu määruste (EMÜ) nr 1408/71 ja (EMÜ) nr 574/72 kohaldamiseks vajalikud vormid seoses tervishoiuteenuste kasutamisega ajutisel viibimisel muus liikmesriigis kui pädev riik või elukohariik (ELT L 276, 27.10.2003, lk 1).
               
            
                  3.66.
               
               
                  
                     32003 D 0752: otsus nr 190, 18. juuni 2003, mis käsitleb Euroopa ravikindlustuskaardi tehnilisi näitajaid (ELT L 276, 27.10.2003, lk 4).
                  Käesoleva lepingu kohaldamisel muudetakse kõnealuse otsuse sätteid järgmiselt:
                  Otsuse lisa punkti 3.3.2 kohaselt ei kasutata Euroopa Majanduspiirkonna EFTA liikmesriikides väljaantavatel Euroopa ravikindlustuskaartidel Euroopa Liidu sümboliks olevaid tähti. Euroopa Majanduspiirkonna EFTA riigil peaks siiski olema võimalus kõnealused tähed vajaduse korral hiljem lisada.
               
            
                  3.67.
               
               
                  
                     32003 D 0753: otsus nr 191, 18. juuni 2003, mis käsitleb vormide E 111 ja E 111B asendamist Euroopa ravikindlustuskaardiga (ELT L 276, 27.10.2003, lk 19).”
               
            
   Artikkel 2
   Otsuste 189, 190 ja 191 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 10. juulil 2004, tingimusel et kõik lepingu artikli 103 lõikele 1 vastavad teated on edastatud EMP ühiskomiteele. (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 9. juuli 2004.
      
         
            EMP ühiskomitee nimel
         
         
            esimees
         
         Kjartan JÓHANNSSON
         
      
   
   
      (1)  ELT L 130, 29.4.2004, lk 3.
   
      (2)  ELT L 276, 27.10.2003, lk 1.
   
      (3)  ELT L 276, 27.10.2003, lk 4.
   
      (4)  ELT L 276, 27.10.2003, lk 19.
   
      (5)  Põhiseadusest tulenevaid nõudeid ei ole nimetatud.